cyanic-selkie/wikianc huggingface dataset:
मलिक अंबर
परंतु जब अहमदनगर पर मुगलों का अधिकार हो गया और निजामशाही राज्य अपनी अंतिम साँसें ले रहा था तब मलिक अंबर को अपने अदम्य साहस, शक्ति एवं गुणों का परिचय देने का अवसर मिला। मराठों की सहायता से उसने एक सेना का निर्माण करके निजामशाही परिवार के अली नाम के व्यक्ति को गद्दी पर बिठाकर परेंदा में नवीन राजधानी स्थापित की। ह्रासग्रस्त राज्य का पुन: संगठन करके और सुख शांति के वातावरण का प्रतिपादन करके उसने एक नवीन जाग्रति पैदा कर दी। निजामशाही राज्य पुन: प्रभुता तथा ऐश्वर्य की ओर उन्मुख हो गया। परिस्थिति उसके अनुकूल थी। राजकुमार सलीम के अकस्मात् विद्रोह के कारण मुगल सेना का दक्षिण से हटना अनिवार्य हो गया था। फलत: मलिक अंबर ने मुगलों द्वारा विजय किए हुए प्रदेशों पर अपना अधिकार करना प्रारंभ कर दिया और अहमदनगर, प्राय: समस्त दक्षिण भाग, हस्तगत कर लिया। परंतु शीघ्र ही उसको एक अन्य कठिनाई का सामना करना पड़ा। सआदत खाँ ने, जो निजामशाही सरदार था, मुगलों की अधीनता स्वीकार कर ली। यह देखकर उसके एक अनुधर राजू ने उसके अधिकृत प्रदेश पर अपना अधिकार जमा लिया और उसने मुगलों से टक्कर लेना प्रारंभ कर दिया। वह भी परेंदा आया पर अन्य निज़ामशाही सेवकों में सम्मिलित हो गया। परंतु आशाजनक पद न पाने के कारण क्रुद्ध होकर वह अपने प्रदेश को वापस चला गया और वहाँ से निजामशाह को अंबर के विरुद्ध भड़काना प्रारंभ किया। फलस्वरूप, अंबर और राजू दोनों एक दूसरे के शत्रु हो गए। लेकिन अपने क्षेत्रों में दोनों मुगलों का मुकाबला करते रहे। इसके बावजूद 1605 तक मलिक अंबर की परिस्थिति दृढ़ ही होती गई।
थाईलैंड के महान बुद्ध
यह बुद्ध प्रतिमा थाईलैंड के आंग थोंग प्रान्त में वाट मंग बौद्ध विहार में स्थित है, यह मूर्ति 92 मीटर (300 फुट) ऊंची और 63 मीटर (210 फुट) चौड़ी है। इस प्रतिमा का निर्माण 1990 में शुरू किया गया था और 2008 में वह पूरा हो गया है। इस प्रतिमा पर सोने के पेंट का आवरण है और यह कंक्रीट से बनी है।
मलिक अंबर
मुगलों की संपूर्ण अहमदनगर राज्य से निकालकर उसने परेंदा को छोड़ दिया और जुन्नार में नई राजधानी बनाई। राजू को परास्त कर उसने बंदी बना लिया और फिर मौत के घाट उतार दिया, तथा उसकी जागीर पर भी अधिकार कर लिया। मुगलों से टक्कर लेते लेते उसने खानेखाना को लोहे के चने चबवा दिए। अपने सेनाध्यक्ष खानेखाना की असफलता पर जहाँगीर को क्रोध आया और इसका कारण जानने के हेतु खानेखाना को दरबार में बुलाया गया। आगरा पहुँचकर खानेखाना ने विषम परिस्थिति का ब्योरा दिया, अतएव मलिक अंबर की बढ़ती हुई सत्ता का दमन करने के अभिप्राय से वह पुन: दक्षिण भेजा गया।
अब मलिक अंबर ने बीजापुर और गोलकुंडा से सहायता ली और मुगलों पर टूट पड़ा। उसने खानेखाना की योजना को असफल कर दिया। विवश होकर सम्राट् ने राजकुमार और आसफ खाँ को एक बड़ी सेना के साथ दक्षिण भेजा पर उसे भी कोई सफलता न मिली। मलिक अंबर की शक्ति दिन-प्रति-दिन बढ़ती गई और 1610 में समस्या इतनी गंभीर हो गई कि आसफ खाँ ने सम्राट् से अनुरोध किया कि वह स्वयं ही पधारें। जहाँगीर ने इस सुझाव पर विचार किया और दक्षिण प्रस्थान करने की बात सोची परंतु अन्य अमीरों ने इसका समर्थन न किया। अब दक्षिण की समस्या के हल का उत्तरदायित्व खानेजहाँ को सौंपा गया। परंतु इसके पूर्व कि वह वहाँ पहुँचे खानेखाना ने, अपने बेटों की मदद से वर्षा ऋतु में मलिक अंबर पर अचानक हमले की योजना बनाकर उसपर हमला कर दिया। मलिक अंबर तो तैयार ही बैठा था। उसने मुगलों के छक्के छुड़ा दिए और खानेखाना को बुरहानपुर लौटने पर बाध्य कर दिया। उसको एक संधि पर हस्ताक्षर भी करने पड़े। तत्पश्चात् मलिक अंबर ने अहमदनगर के निकटवर्ती प्रदेशों पर अधिकार करके उसके किले पर घेरा ढाला और उसको भी छीन लिया। बरार और वालाकाट के कुछ भागों को छोड़कर लगभग संपूर्ण निजामशाही राज्य, जिसपर मुगलों ने 1600-1601 में अपना अधिकार जमा लिया था, अब मलिक अंबर ने उनके हाथों से छीन लिया और निजामशाही वंश के राज्य को पुनर्जीवन प्रदान किया।
खानजहाँ लोदी ने प्रदेश में पहुँचकर वहाँ के वातावरण से परिचित होने का प्रयास किया। उसने सम्राट् को यह सुझाव दिया कि खानेखाना को हटाकर सेनापति पद का भार उसको ही सौंपा जाए। उसने वचन दिया कि यदि उसका प्रस्ताव स्वीकार कर लिया गया तो वह अहमदनगर तथा बीजापुर के राज्यों पर मुगल सत्ता दो वर्षों के भीतर ही स्थापित कर देगा। जहाँगीर ने उसकी बातें मान लीं और उसे प्रचुर धन और सेना दी। फिर भी जब वह मलिक अंबर के विरुद्ध मैदान में उतरा, तब उसे यह प्रतीत हुआ कि यद्यपि शत्रु की तलवार उसकी तलवार से भारी नहीं, तथापि उसके लड़ने का ढंग अवश्य ही निराला है। कहने का तात्पर्य यह कि उसे भी मलिक अंबर के सामने झुकना पड़ा और उसका गर्व चूर चूर हो गया। मलिक अंबर को परास्त करने के अभिप्राय से सम्राट् ने एक विशाल योजना बनाई जिसका यह उद्देश्य था कि अहमदनगर पर तीन दिशाओं से एक साथ सैनिक अभियान करके मलिक अंबर को घेरकर उसकी सत्ता को नष्ट भ्रष्ट कर दिया जाए। परंतु यह योजना भी असफल सिद्ध हुई और शाही सेना अस्तव्यस्त होकर भाग खड़ी हुई। खोई प्रतिष्ठा को पुन: प्राप्त करने के उद्देश्य से खानेखाना को फिर दक्षिण क्षेत्र में भेजा गया। वह वहाँ 1612 ई में पहुँचा। उसका यह सौभाग्य था कि इस समय निजामशाह के दरबार में आंतरिक फूट फैली थी। इस परिस्थिति से लाभान्वित होकर उसने अनेक दक्षिणी सरदारों को घूस देकर अपने पक्ष में कर लिया। यद्यपि मलिक अंबर को बीजापुर और गोलकुंडा का सहयोग प्राप्त था, तिसपर भी कूटनीति और सबल सेना के सामने उसकी कुछ न चली। 1616 ई के युद्ध में उसे हार खानी पड़ी। विजेताओं ने किर्की को नष्ट-भ्रष्ट कर डाला। यद्यपि खानेखाना ने मुगल प्रतिष्ठा को एक सीमा तक फिर से स्थापित कर दिया था, परंतु उसपर घूसखोरी के आरोप लगते ही रहे। इसीलिए सम्राट् ने राजकुमार खुर्रम को एक विशाल सेना के साथ दक्षिण क्षेत्र में भेजा। राजकुमार के आगमन से दक्षिणी राज्यों में खलबली मच गई। शीघ्र ही बीजापुर तथा गोलकुंडा के नरेशों ने मुगलों से संधि कर ली। ऐसी दशा में जबकि मलिक अंबर मित्रहीन हो गया, उसके समक्ष सर झुकाने के अतिरिक्त कोई अन्य उपाय नहीं रह गया। अतएव विवश होकर उसने बालाघाट का क्षेत्र और अहमदनगर के दुर्ग की कुंजी मुगलों को सौंप दी और इस प्रकार निजामशाही राज्य को लोप होने से बचा लिया।
अगले दो वर्षों तक वह चुपचाप अपने साधनों को जुटाने में लगा रहा। इधर मुगल सेना में विद्वेष की प्रचंड अग्नि प्रवाहित हो गई। अत: मलिक अंबर ने पुन: गोलकुंडा और बीजापुर को मिलाकर मुगल विरोधी संघ स्थापित कर लिया। दो वर्ष पूर्व हुई संधि की धाराओं का उल्लंघन कर वह मुगल अधिकृत क्षेत्रों पर टूट पड़ा और तीन मास की लघु अवधि में ही उसने मुगलाई अहमदनगर के अधिकांश भाग और बरार को हस्तगत कर लिया। उसने न केवल बालापुर को लूटा ही बल्कि उसपर घेरा भी डाला। बुरहानपुर की दिशा में पीछे हटती हुई मुगल सेनाओं पर निरंतर वार करता हुआ वह बुरहानपुर तक बढ़ गया। नगर के बाहर घेरा डाला और निकटवर्ती प्रदेश को खूब लूटा। इतना ही नहीं, उसने मालवा में प्रवेश करके मांडू पर भी छापा मारा। इससे नर्मदा के उत्तर और दक्षिण क्षेत्रों में मुगलों की ख्याति को बहुत धक्का लगा।
परिस्थिति को निरंतर गंभीर होते हुए देखकर खानेखाना ने सैनिक सहायता की बार बार याचना की। सम्राट् ने राजकुमार शाहजहाँ को यह आदेश दिया वह सेना सहित दक्षिण को प्रस्थान करे। उसके वहाँ पहुँचते ही वातावरण शीघ्रता से बदलने लगा। उसकी सेना आँधी के समान शत्रु के देश पर आच्छादित हो गई। मराठे मांडू से भाग खड़े हुए और शत्रु को बुरहानपुर को दुर्ग भी खाली करना पड़ा। मुगलों ने अब किर्की पर धावा बोल दिया। संभवत: निज़ामशाह अपने परिवार सहित आक्रमणकारियों के हाथ पड़ जाता परंतु मलिक अंबर ने उन लोगों को दौलताबाद भेज दिया था। किर्की से चलकर मुगल सेना अहमदनगर पहुँची और उसको घेरे से मुक्त किया। मलिक अंबर दौलताबाद के दुर्ग से अपने दुर्भाग्य की गतिविधि को देख रहा था।
कुछ विपरीत परिस्थितियों के कारण शाहजहाँ इस युद्ध को आगे बढ़ाना नहीं चाहता था। इसलिए उसने संधि करना ही उचित समझा। मलिक अंबर ने उस समस्त क्षेत्र को वापस कर दिया जो उसने गत दो वर्षों में मुगलों से छीन लिया था। इसके अतिरिक्त 14 कोस निकटवर्ती भूमि भी दी। तीनों दक्षिणी रियासतों ने 50 लाख रुपया कर के रूप में देने का वचन दिया 20 लाख गोलकुंडा ने और शेष 12 लाख अहमदनगर ने। इस प्रकार बड़े चातुर्य से मलिक अंबर ने निजामशाही राज्य को काल के मुँह से पुन: निकाल लिया। परंतु उसकी विपत्तियों का अंत न हुआ। फिर भी उसके साहस में कमी न आई।
शाहजहाँ ने अपने पिता के प्रति विद्रोह करके मुगल साम्राज्य में राजनीतिक भूकंप पैदा कर दिया। अतएव जब उत्तर में परास्त होकर वह दक्षिण प्रदेश में पहुँचा और उसने मलिक अंबर से सहायता की याचना की, तब सम्राट् की शत्रुता मोल लेने के भय से मलिक अंबर ने इनकार कर दिया। परंतु इसके पीछे नीति भी थी। शोलापुर को लेकर निजामशाह और आदिलशाह में झगड़ा चल रहा था। उसमें उसको मुगलों की सहानुभूति प्राप्त करने की आशा थी। अतएव जब महावत खाँ शाहजहाँ का पीछा करते हुए दक्षिण प्रदेश में पहुँचा, तब आदिलशाह और मलिक अंबर दोनों ने ही मुगलाई सहायता के लिए याचना की। कुछ समय तक तो महावत खाँ ने दोनों को द्विविधा में रखा, परंतु तब शाहजहाँ बंगाल की ओर भाग गया तब मुगल सेनापति ने आदिलशाह को सहायता देने का वचन दिया। परंतु शीघ्र ही उसे बंगाल की ओर जाना पड़ा।
इस सुअवसर से मलिक अंबर ने पूरा लाभ उठाया। सुरक्षा हेतु निजामशाह को तो उसने सपरिवार दौलताबाद भेज दिया और स्वयं सेना लेकर गोलकुंडा की सीमा की ओर बढ़ा। कुतुबशाह से धन लेकर संधि करके वह आदिलशाही प्रदेश पर टूट पड़ा। वांछित स्थानों पर अधिकार करके वह बीजापुर की ओर लूटता हुआ अग्रसर होने लगा। आदिलशाह ने मुगलों से सहायता माँगी। भाटवाड़ी की लड़ाई में मुगल आदिलशाही सेना ने मलिक अंबर का डटकर सामना किया। परंतु 15 जून 1625 को मलिक अंबर ने उन्हें बुरी तरह हराया। इस सफलता ने उसके यश और कीर्ति में वृद्धि की। अब वह कुशल सेनापति, राजनीतिज्ञ और प्रबंधकर्ता समझा जाने लगा। उसके साहस और साधनों में भी उन्नति हुई। फलस्वरूप अहमदनगर व शोलापुर पर उसने फिर से अपना आधिपत्य जमा लिया और उसके सेनापति, याकूत खान ने बुरहानपुर के किले पर घेरा डाल दिया। इसी समय महावत खाँ, शाहजहाँ का पीछा करते करते पुन: दक्षिण आ पहुँचा। याकूत खाँ ने बुरहानपुर से अपनी सेना हटा ली। मलिक अंबर इस बार शाहजहाँ को सरंक्षण देने में बिल्कुल न हिचकिचाया। दोनों संयुक्त सेनाओं ने बुरहानपुर पर घेरा डाला, परंतु कोई सफलता प्राप्त न हुई। थोड़े समय बाद शाहजहाँ ने हथियार डाल दिए और अपने को समर्पित कर दिया। ऐसी परिस्थिति में मलिक अंबर के लिए मुगलों का सामना करना कठिन था। अतएव उसने बुरहानपुर के दुर्ग से सेना हटा ली। अगले वर्ष उसे मुगलों से टक्कर लेने का अवसर प्राप्त हुआ। इस समय जहाँगीर रोगग्रस्त था। नूरजहाँ की गुटबंदी ने महावत खाँ को विद्रोह करने पर विवश कर दिया था, तथा संपूर्ण शाही सेनाएँ महावत खाँ का विद्रोह दमन करने में लगी हुई थीं। दक्षिण में कोई भी कुशल सेनापति न रह गया था। इससे पहले कि वह अपनी सेनाओं की गतिविधि मुगलों के विरुद्ध या आदिलशाह के विरुद्ध संचालित करे, मृत्यु ने उसकी आँखें मई 11, 1626 को अस्सी वर्ष की आयु में बंद कर दीं। 1601 से 1626 तक, मलिक अंबर ने अपनी प्रतिभा, अदम्य साहस, कार्यकुशलता और सैन्य चातुर्य का परिचय दिया। भारतीय इतिहास में ऐसा बिरला ही उदाहरण मिलेगा जब किसी उजड़े हुए राज्य को एक साधारण श्रेणी के व्यक्ति ने नवजीवन प्रदान किया हो। मलिक अंबर की प्रतिभा बहुमुखी थी। वह सुयोग्य सेनापति तो था ही, इसके साथ साथ कुशल नीतिज्ञ और चतुर शासक भी था। उसने मराठों की सैनिक मनोवृत्ति का ठीक मूल्यांकन करके एक नवीन सैनिक प्रणाली का आविष्कार किया। टोडरमल की भूमिकर व्यवस्था को अपने राज्य में प्रचलन करके उसने न केवल रिक्त कोष को ही समृद्धिशाली बनाया बल्कि जनता को भी सुख प्रदान किया। किर्की में उसने अपनी राजधानी बसाई और यहाँ उसने अनेक मस्जिदों, महलों का निर्माण कराया तथा उद्यान लगवाए। सिंचाई के लिए नहरें भी खुदवाईं। महवल दर्रा, दरवाजा नाखुदा महल, काला चबुतरा दीवान-ए-आम और दीवान-ए-खास, जो आज खंडहरों के रूप में दिखाई देते हैं उसकी भावनाओं को प्रमाणित करते हैं। उसने ज्ञान तथा विद्वानों दोनों को सरंक्षण प्रदान किया। अरब से बहुत विद्वान् आए और उसने उन्हें प्रोत्साहन दिया। उनमें से एक अली हैदर था, जिसने 11वीं शताब्दी हिजरी के प्रसिद्ध संतों की जीवनियों पर "इक्व अल जवहार" ग्रंथ की रचना की। फारस से आए हुए विद्वानों को भी उसने आश्रय दिया। उसने किर्की में चितखाना की स्थापना की जहाँ बहुत से हिंदू और मुसलमान विद्वान् ज्ञान की विभिन्न शाखाओं का गंभीर अध्ययन करते थे।
व्यावसायिक इंजिनियर
इंजीनियरी के क्षेत्र में नियन्त्रण और लाइसेंसिंग की जाती है ताकि जनता की सुरक्षा, कल्याण, आदि सुनिश्चित किये जा सकें।
भारत में किसी विश्वविद्यालय से इंजीनियरी में बैचलर या मास्टर्स डिग्रीधारी ही सलाहकार इंजीनियर के रूप में काम कर सकते हैं। इसके साथ ही उन्हें स्थानीय नगरपालिका से लाइसेंस प्राप्त होना चाहिये या उनके साथ पंजीकृत होना चाहिये, तभी वे अपने सार्वजनिक योजना, डिजाइन, चित्रकारी (ड्राइंग) आदि जमा कर सकते हैं। अन्य देशों में भी विभिन्न प्रकार की व्यवस्थाएँ हैं।
एप्लेशियन
यह एक प्रमुख पर्वत श्रेणी हैं।
रमेश पटेल
रमेश पटेल ब्रिटेन मे बसे भारतीय मूल के हिंदी लेखक है। वर्ष 2006 में अपने जीवन के 70 वर्ष पूरे करने वाले रमेश पटेल प्रेमोर्मी ब्रिटेन में भारतीय संगीत और कला के सच्चे राजदूत माने जा सकते हैं। `नव कला' नामक संस्था की स्थापना कर लंदन में भारतीय कलाकारों को अपनी कला का प्रदर्शन करने का मौका दे चुके हैं। उनका रचित काव्य संग्रह `हृदय गंगा' नौ भाषाओं में प्रकाशित हो चुका है। उसके अतिरिक्त उनका एक गीत संग्रह भी प्रकाशित हुआ है। रमेश पटेल के गीतों में प्रेम एवं भक्ति रस की प्रधानता है।
शान्ति भूषण
शान्ति भूषण (११ नवम्बर १९२५ – ३१ जनवरी २०२३) भारत के भूतपूर्व कानून एवं न्याय मंत्री एवं सर्वोच्च न्यायालय में वरिष्ठ अधिवक्ता थे। वे मोरारजी देसाई सरकार में विधि, न्याय एवं कम्पनी कार्य मन्त्री थे। सन् २००९ में इंडियन एक्सप्रेस द्वारा उन्हें विश्व के सबसे शक्तिशाली भारतीय लोगों की सूची में ७४वें स्थान पर रखा गया था। वे भारत में भ्रष्टाचार के विरुद्ध संघर्ष करने वालों में अग्रणी हैं।
राजनीतिक जीवन
शान्ति भूषण कांग्रेस (ओ) पार्टी और बाद में जनता पार्टी के एक सक्रिय सदस्य थे। वे १४ जुलाई १९७७ से २ अप्रैल १९८० तक राज्य सभा के सदस्य रहे। वे मोरारजी देसाई की सरकार में १९७७ से सरकार के पतन तक विधि, न्याय एवं कम्पनी कार्य मन्त्री रहे। सन् १९८० में वे भारतीय जनता पार्टी में शामिल हो गये। परन्तु १९८६ में जब भारतीय जनता पार्टी ने एक चुनाव याचिका पर उनकी सलाह नहीं मानी तो उन्होंने भाजपा से त्यागपत्र दे दिया।
तत्कालीन विधि मन्त्री के रूप में, उन्होंने १९७७ में लोकपाल बिल प्रस्तुत किया था जो मोरारजी देसाई की सरकार गिर जाने के कारण पारित नहीं हो सका । सम्प्रति वे अप्रैल २०११ में गठित जन लोकपाल विधेयक की संयुक्त समिति के सह-अध्यक्ष रहे।
कस्तूरबा गांधी राष्ट्रीय स्मारक न्यास
कस्तूरबा गांधी राष्ट्रीय स्मारक न्यास (अंग्रेजी:KASTURBA GANDHI NATIONAL MEMORIAL TRUST) कस्तूरबा गांधी की स्मृति में स्थापित एक न्यास है। यह मध्य प्रदेश के इन्दौर में स्थित है। यही एकमात्र ऐसा न्यास है, जिसे महात्मा गांधी ने स्वयं स्थापित किया था। १९४४ में कस्तूरबा गांधी के निधन के पश्चात गांधीजी ने अपने जन्मदिवस पर सारे देश से एकत्रित एक करोड़ 75 लाख 30 हजार रुपए की राशि से इस न्यास की स्थापना की थी। इसके पहले अध्यक्ष स्वयं गांधीजी रहे। इस न्यास द्वारा देश भर में ग्रामीण विकास व महिलाओं से संबंधित कई कार्यक्रम चलाए जा रहे हैं। कस्तूरबा ग्राम में अभी तक सरदार वल्लभ भाई पटेल, डॉ॰ राजेन्द्र प्रसाद, पं. जवाहरलाल नेहरू, डॉ॰ ज़ाकिर हुसैन से लेकर इंदिरा गांधी तक विभिन्न कार्यक्रमों में आ चुकी हैं। इन्दौर के हुकुमचंद सेठ ने इसके लिए 400 एकड़ जमीन दान दी थी।
गुजरात विधानसभा चुनाव, 2017
गुजरात विधानसभा चुनाव, 2017 9 तथा 14 दिसम्बर 2017 को दो चरणों में सम्पन्न होंगे। सबसे अधिक सीटें जीतने वाला दल या गठबंधन का नेता ही गुजरात राज्य का अगला मुख्यमन्त्री होगा।
पृष्ठभूमि
गुजरात, भारत के एक राज्य के रूप में अन्य राज्यों की तरह सरकार की संसदीय प्रणाली का अनुसरण करती है। सरकार विधान सभा के लिए जिम्मेदार है और सत्ता में रहती है, अगर उसके पास बहुमत के सदस्यों का समर्थन होता है। चुनाव फर्स्ट पास्ट द पोस्ट प्रणाली के आधार पर होता है, सबसे ज्यादा मतों वाला उम्मीदवार जीतते हैं, चाहे बहुसंख्यक बहुमत (50% से अधिक) न हों। राज्य के प्रत्येक नागरिक, जो 18 साल से ऊपर हैं, वोट देने के लिए योग्य हैं। राज्य के राज्यपाल फिर सरकार बनाने के लिए सबसे बड़ी पार्टी या गठबंधन के नेता को आमंत्रित करते हैं। भारतीय संविधान के अनुसार विधानसभा की अवधि पांच वर्ष है। राज्य की राजनीति में दो दलों - भारतीय राष्ट्रीय कांग्रेस (कांग्रेस) और भारतीय जनता पार्टी (भाजपा) का प्रभुत्व है।
वर्तमान गुजरात विधान सभा का कार्यकाल 22 जनवरी 2018 को समाप्त होता है। 2012 में हुए पिछली विधानसभा चुनाव में भाजपा को बहुमत प्राप्त हुआ और नरेन्द्र मोदी मुख्यमंत्री बने। 2014 के आम चुनाव के बाद, मोदी देश के प्रधान मंत्री बने और आनंदीबेन पटेल गुजरात की मुख्यमंत्री बनीं। पाटीदारों के आंदोलन के बाद, दलित विरोध और खराब प्रशासन के दावों के बाद, पार्टी द्वारा विजय रूपाणी को मुख्यमंत्री बनाया गया है।
चुनावी प्रक्रिया में परिवर्तन
पूरे गुजरात राज्य में वोटर वैरिफायबल पेपर ऑडिट ट्रेल(वीवीपैट) से लगाए गए इलेक्ट्रॉनिक वोटिंग मशीन का उपयोग 2017 के चुनावों में 50,128 मतदान केंद्रों पर किया जाएगा, यह पहली बार है कि पूरे राज्य वीवीपीएटी के कार्यान्वयन को देखेंगे। 182 गुजरात विधानसभा क्षेत्रों में से प्रत्येक में मतदान केंद्र में वीवीपीएटी स्लिप्स का गिना गया। सितंबर 25, 2017 के अनुसार 4.33 करोड़ गुजरात में पंजीकृत मतदाता हैं।
जनसांख्यिकी
147 समुदायों को गुजरात में ओबीसी सूची में शामिल किया गया है। गुजरात में अनुसूचित जनजाति जनसंख्या की आबादी (15.5%) अनुसूचित जाति की आबादी (7%) से भी अधिक है।
परिणाम
वोटों की गिनती 18 दिसंबर 2017 को हुई थी। गुजरात में नोटा की वोट हिस्सेदारी 1.9% है, अर्थात 5 लाख से अधिक मत। परिणाम निम्न के रूप में थे
जीवनाधिकार
जीवनाधिकार यह विश्वास है कि एक मनुष्य को उसके जीवन का अधिकार है और विशेषतः, उसे किसी अन्य एकक द्वारा नहीं मारा जाना चाहिए। जीवनाधिकार की अवधारणा मृत्युदण्ड सहित मुद्दों पर विवाद में उठती है, कुछ लोग इसे अनैतिक मानते हैं; गर्भपात, जहाँ कुछ लोगों को लगता है कि अजन्मा भ्रूण एक मनुष्य है जिसका जीवन समय से पूर्व समाप्ति नहीं होना चाहिए; इच्छामृत्यु, जहाँ प्राकृतिक तरीकों से बाहर किसी के जीवन के समाप्ति का निर्णय अनुचित माना जाता है; और कानून प्रवर्तन द्वारा हत्याओं में, जिसे कुछ लोगों द्वारा किसी व्यक्ति के जीवनाधिकार के उल्लंघन के रूप में देखा जाता है। विभिन्न व्यक्ति इस पर असहमत हो सकते हैं कि इनमें से किस क्षेत्र में जीवनाधिकार का सिद्धान्त लागू हो सकता है।
जैगुआर कारें
जैगुआर कार्स लिमिटेड, जिसे विशेष रूप से जैगुआर के रूप में जाना जाता है एक ब्रिटिश लगज़री कार निर्माता है जिसका मुख्यालय कॉवेंट्री, इंग्लैंड में है। यह मार्च 2008 से भारतीय कंपनी टाटा मोटर्स लिमिटेड (Tata Motors Ltd.) के पूर्ण स्वामित्व वाली सहायक कंपनी है और व्यापार जैगुआर लैंड रोवर व्यवसाय के रूप में संचालित है।
जैगुआर की स्थापना सर विलियम लॉयन्स द्वारा 1922 में, स्वालो साइडकार कंपनी के रूप में, मुख्य रूप से यात्री कार में आने से पहले मोटर साइकिल साइडकार बनाने के लिए की गई थी। विश्व युद्ध II के बाद, SS आद्यक्षर की प्रतिकूल अभिधानों के कारण इसके नाम को बदलकर जैगुआर कर दिया गया था। 1960 के दशक में स्वामित्व के कई परिवर्तनों के बाद, जैगुआर को लंदन स्टॉक एक्सचेंज में सूचीबद्ध कर दिया गया था और 1989 में फोर्ड में शामिल किए जाने तक FTSE 100 सूचकांक का अंग रही। जैगुआर को HM महारानी एलिजाबेथ II और HRH प्रिंस चार्ल्स से रॉयल वारंट भी दिए गए।
अब जैगुआर कारें कॉवेंट्री के विटले प्लांट और वार्विकशॉयर के गेयडॉन प्लांट के जैगुआर लैंड रोवर्स इंजीनियरिंग सेंटर में डिज़ाइन की जाती हैं और जैगुआर लैंड रोबर्स प्लांट, बर्मिंघम के कासल ब्रोमविक असेंबली प्लांट और लिवरपूल के पास हलेवुड बॉडी एंड असेंबली निर्मित होती हैं।
इतिहास
दो मोटसाइकिल प्रेमी सर विलियम लॉयन्स और विलियम वाम्सले द्वारा 1922 में स्वालो साइडकार कंपनी की स्थापना किए जाने के रूप में, जैगुआर नाम सबसे पहले 1935 में 2.5 लीटर वाली सैलून स्पोर्ट्स मॉडल पर देखा गया जो SS 90 90 और SS 100 थी।
जैगुआर नाम पहले पूरी कंपनी को 1945 में दिया गया जब "SS" नाम जर्मनी के SS मिल्ट्री संगठन के संबंद्ध का प्रचार अधिक होने के कारण निकाल दिया गया था और द्वितीय विश्व युद्ध के दौरान और उसके उपरांत विशेष तौर से ब्रिटेन में बुरी तरह बदनाम किया गया। युद्ध के बाद धन का अभाव हो गया और जैगुआर ने अपना रूपेरे ओवन प्लांट और मोटर पैन के परिसर को स्टील बॉडी निर्माता कंपनी को बेच दिया और 1930 में विकास की संभावनाओं के अधिक सुरक्षित होने पर इसका अधिग्रहण कर लिया गया। फिर भी, जैगुआर ने युद्ध के पहले वाले और युद्ध के बाद वाले मॉडल्स से व्यावसायिक सफलता हासिल की: ऑटो-निर्माताओं पर आधारित अन्य कॉवेंटी के लिए भी समय बहुत कठिन था और कंपनी जॉन ब्लैक की स्टैंडर्ड मोटर कंपनी प्लांट को खरीदने में सक्षम थी जो छ: सिलेंडर वाले इंजन बना चुकी थी, जो अब तक जैगुआर को आपूर्ति दे रहे थे।
मोटर स्पोर्ट के लंबे इतिहास में जैगुआर के दो गौरवपूर्ण क्षण पहली बार 1956 में और फिर 1957 में ले मैंस की 24 घंटे की रेस में जीत शामिल थी, इक्वेरी इकोसे नाम की एक छोटी सी स्कॉटिश रेसिंग टीम जो बहुत अधिक लोकप्रिय नहीं थी, बाद में उसका नाम विख्यात कार किलिंग रेस में डेविड वी गोलियाथ को दो बार जीतने के बाद उनका नाम इतिहास के पन्नों में अंकित हो गया।
जैगुआर ने 1950 के दशक में बहुत सी शानदार स्टाइल वाली स्पोर्ट्स कार और लगज़री सेलून बनाने के लिए इंग्लैंड और अमरीका में खूब नाम कमाया. 1951 में, कंपनी ने डेमलर मोटर कंपनी (Daimler Motor Company) (डेमलर-बेंज (Daimler-Benz) से कोई परेशानी न हो) से उसके प्रमुख प्लांट को तेजी से काम करने के लिए पट्टे पर ले लिया और 1960 में डेमर को उसकी मूल कंपनी बर्मिंघम स्माल आर्म्स कंपनी (BSA) से खरीद लिया। डेमलर नाम का उपयोग जैगुआर ने इस नाम का प्रयोग अपनी सबसे शानदार सैलून के ब्रांड के रूप में किया।
1966 में जैगुआर ने ब्रिटिश मोटर होल्डिंग (BMH) से ब्रिटिश मोटर कॉर्पोरेशन (BMC), ऑस्टिन-मोरिस में विलय किया। लेलैंड के साथ विलय करने से पहले, जो पहले ही रोवर एंड स्टैंडर्ड ट्रायम्फ (Rover and Standard Triumph) का अधिग्रहण कर चुकी थी, तब दोनों मिलकर इसका नाम ब्रिटिश लेलैंड मोटर कॉर्पोरेशन (BLMC) हो गया। 1975 में प्रभावी राष्ट्रीयकरण के लिए रेयडर रिपोर्ट के वित्तीय परेशानी और इसके प्रकाशन से इस पर बहुत अधिक प्रभाव पड़ा और कंपनी बाद में ब्रिटिश लेलैंड लिमिटेड (बाद में केवल BL plc) बन गई।
1970 के दशक में जैगुआर और डेमलर मार्कवेस ने एक साथ मिलकर बीएल के विशेषज्ञ कार प्रभाग या जैगुआर रोवर ट्रयम्फ लिमिटेड बनाया जब तक 1980 के दशक के आरंभ में बहुत से बीएल कार विनिर्माण पक्ष देखने में आए ऑस्टिन रोवर ग्रुप (Austin Rover Group) बन गया जिसे जैगुआर में शामिल नहीं किया गया। 1980 के दशक में, जैगुआर को स्टॉक मार्केट - थैचर सरकार के कई निजीकरणों में से एक को पृथक कंपनी के रूप में स्थापित कर दिया गया।
फोर्ड मोटर कंपनी का स्वामित्व (1989-2008)
फोर्ड मोटर कंपनी ने नवंबर 1989 में अमरीका और इंग्लैंड जैगुआर के शेयरधारकों के सामने उनके शेयर खरीदने का प्रस्ताव रखा; 28 फ़रवरी 1990 में, जैगुआर को लंदन स्टॉक एक्सचेंज से हटा दिया गया। 1999 में, यह एस्टन मार्टिन के साथ मिलकर फोर्ड का न्यू प्रीमियर ऑटोमोटिव ग्रुप (Premier Automotive Group) बन गया और 2000 में वाल्वो कार्स से लैंड रोवर बन गया। इसके बाद 2007 में एस्टन मार्टिन को बेच दिया गया। 1989 में जैगुआर द्वारा फोर्ड को खरीदने और 2008 में इसे बेचने के दौरान इसने डियरबोर्न स्थित ऑटो निर्माण कंपनी से कोई लाभ अर्जित नहीं किया।
2000 में फोर्ड द्वारा लैंड रोवर को खरीदे जाने के समय, इसके जैगुआर के साथ बहुत नज़दीकी संबंध थे। उन्होंने कई देशों में आम बिक्री और वितरण नेटवर्क (जैसे साझा डीलरशिप) की और अब कुछ मॉडल्स के पुर्जे भेजते हैं, हालांकि एक्स-टाइप और फ्रीलांसर की केवल साझा सुविधा दी जा रही है। हालांकि फोर्ड की पीएजी में सामान्य प्रबंधन संरचना के अंतर्गत प्रभावी ढंग से संचालित दो कंपनियों को एकीकृत किया गया।
11 जून 2007 को, फोर्ड ने यह घोषणा की कि उसने लैंड रोवर के साथ-साथ जैगुआर को बेचने की योजना बनाई है और गोल्डमैन सैक, मॉर्गन स्टेनली की सर्विस को जारी रखा और HSBC को उस सौदे पर सलाह के लिए रखा। प्रारंभ में बिक्री की घोषणा सितंबर 2007 तक होने की उम्मीद थी, लेकिन मार्च 2008 तक विलंबित कर दी गई। निजी इक्विटी फ़र्म जैसेकि इंग्लैंड के अलचेमी पार्टनर्स, टीपीजी कैपिटल, रिपलवुड होल्डिंग्स (जिसने पूर्व फोर्ड यूरोप के कार्यकारी सर निक शीले को इस बोली के लिए रखा), अमरीका के सर्बेरस कैपिटल मैनेजमैंट और वन इक्विटी पार्टनर्स (जेपी मॉर्गन के स्वामित्व में और पूर्व फोर्ड कार्यकारी जैकस नासिर द्वारा प्रबंधित), भारत की टाटा मोटर्स और सह-स्वामित्व वाली कंपनी महिंद्रा एंड महिंद्रा (भारत की ऑटो निर्माता कंपनी) और ओपोलो मैनेजमैंट सभी ने शुरू में मार्केवेस से फोर्ड मोटर कंपनी को खरीदने में अपनी रुचि व्यक्त की।
बिक्री की घोषणा किए जाने से पहले, एंथनी बैमफोर्ड, ब्रिटिश की खुदाई निर्माता JCB ने अगस्त 2006 में कंपनी को खरीदने में रुचि दिखाई, लेकिन बिक्री में लैंड रोवर के शामिल होने की बात कहे जाने पर सभी पीछे हट गए, जिसने उसकी खरीद में इच्छा व्यक्त नहीं की। 2007 की पावन संध्या पर महिंद्रा एंड महिंद्रा (Mahindra and Mahindra) ने सौदे में जटिलताओं के बावजूद दोनों ब्रांड की बिक्री के समय भाग लिया।
टाटा मोटर्स का स्वामित्व (2008-वर्तमान)
1 जनवरी 2008 को, फोर्ड ने एक औपचारिक घोषणा की जिसमें टाटा को प्राथमिकता वाला बोली लगाने वाला घोषित किया गया। टाटा मोटर्स (Tata Motors) को ट्रांस्पोर्ट एंड जनरल वर्कर्स यूनियन (TGWU)-एमीकस और फोर्ड का संयुक्त रूप से अनुमोदन मिला। नीलामी प्रक्रिया के नियमों के अनुसार, यह घोषणा किसी अन्य संभावी बोली लगाने वाला स्वचालित रूप से नहीं होगा। हालांकि, फोर्ड (और साथ ही यूनाईट के प्रतिनिधि) श्रम चिंताओं (नौकरी सुरक्षा और पेंशन), तकनीकी (आइटी सिस्टम और इंजन उत्पादन) और बौद्धिक संपदा, और साथ ही अंतिम बिक्री मूल्य संबंधी मुद्दों में टाटा के साथ अब अधिक केंद्रित और विस्तृत चर्चा करेंगे। फोर्ड टाटा के द्वारा परिश्रमशीलता के कारण इसकी एक अधिक विस्तृत पुस्तक भी जारी करेंगे। 18 मार्च 2008 को, रायटर ने रिपोर्ट दी कि अमेरिकी बैंकरों सिटीग्रुप और जेपी मॉर्गन इस सौदे के लिए 3 अरब अमरीकी डालर का ऋण लेंगे.
26 मार्च 2008 को फोर्ड ने घोषणा की कि उसकी सहमति टाटा मोटर्स ऑफ इंडिया (Tata Motors of India) को जैगुआर और लैंड रोवर ऑपरेशन (Jaguar and Land Rover operations) बेचने की हुई है और और यह भी कहा कि यह बिक्री 2008 की दूसरी तिमाही की समाप्ति तक पूरा होने की उम्मीद है। इस सौदे में तीन अन्य ब्रिटिश ब्रांड्स, जैगुआर के स्वामित्व वाले डैमलर साथ दो प्रभुत्व वाले ब्रांड लानचेस्टर और रोवर भी शामिल थे। 2 जून 2008 को, £ 1.7 बिलियन में टाटा को बेच दी गई।
असेंबली प्लांट्स
द स्वालो साइडकार कंपनी (SSC) मूल रूप से ब्लैंकपूल में स्थित थी लेकिन 1928 में हॉलब्रूक लेन कॉन्वेंट्री में स्थानांतरित कर दी गई जब फैक्ट्री की क्षमता के लिए ऑस्टिन स्वालो की मांग अत्यधिक बढ़ गई। 1951 में, मूल कॉन्वेंट्री के पूर्ण रूप से बढ़ जाने पर इसे ब्राउन लेन में ले जाया गया जो डैमलर मोटर कंपनी (Daimler Motor कंपनी) द्वारा संचालित वारटाइम "शैडो फैक्ट्री" थी। आज, जैगुआर कासल ब्रोमविक, बर्निंघम और हलेवुड, लिवरपूल में असेंबल किए जाते हैं। ऐतिहासिक ब्राउन लेन प्लांट में कटाई-छटांई का कार्य बंद कर दिया गया और इसका अंतिम संचालन 2005 में किया गया, X350 XJ को पहले ही कासल ब्रोमविक में दो वर्ष पहले ही स्थानांतरित किया जा चुका था, जबकि XK और एस-टाइप का उत्पादन कासल ब्रोमविक और एक्स-टाइप का हलेवुड में, ही किया जाता रहा 2007 से लैंड रोवर फ्रीलांसर 2 का उत्पादन किया जाता रहा। ब्राउन लेन स्थान पर कम उत्पादन के साथ जैगुआर लैंड रोवर और साथ ही साथ कुछ अन्य इंजीनियरिंग सुविधाओं का उत्पादन यहां पर किया जाता रहा।
X-टाइप
एक्स-टाइप सैलून और ऐस्टेट के रूप में उपलब्ध है और उसकी कीमत £21,500–£29,000 है।
2009 के अंत में जैगुआर लैंड रोवर के एक्स-टाइप का उत्पादन बंद कर दिया गया।
XF
जैगुआर मध्य आकार वाली एक्ज़ीक्यूटिव कार है जिसे कंपनी के जारी उत्पादन में एस-टाइप के स्थान पर 2008 में इसका स्थान ले लिया। जनवरी 2008 में, XF को प्रतिष्ठित व्हाट कार (What Car) के पुरस्कार से सम्मानित किया गया था। वर्ष की कार का पुरस्कार एवं एक्ज़ीक्यूटिव कार श्रेणी में पुरस्कार दिया गया। XF को व्हाट डीज़ल मैगज़ीन की तरफ से कार ऑफ़ द यर 2008 से भी सम्मानित किया गया? .
XF में उपलब्ध इंजन 3.0 लीटर वी6 डीज़ल या पेट्रोल और 5.0 लीटर पेट्रोल वी सुपरचार्ज्ड जिसे "आर" या प्राकृतिक रूप से या स्वाभाविक रूप से आकांक्षित V पेट्रोल और अमरीका में a 4.2L V8 हैं। कीमत की रेंज £33,000 से £59,000 है।
XJ
जैगुआर XJ मॉडल एक पूर्ण आकार वाली लक्जरी सैलून है और कंपनी का प्रमुख मॉडल है। जैगुआर कार के रूप में इसका उत्पादन प्रथम पीढ़ी के लिए 1968 में प्रारंभ किया गया जिसमें सृजनकारी इनपुट को अंतिम रूप कपनी के संस्थापक सर विलिम्स लियोन द्वारा दिया। 2003 के दशक के आरंभ में, तीसरी पीढ़ी वाली XJ शोरूम में पहुंच गई जबकि कार का इंटीरियर और एक्सटीरियर स्टाइलिंग की बनावट परंपरागत थी, तब कार को फिर से पूरी तरह तैयार किया गया था। इसके स्टाइल ने कई मोटरिंग कंपनियों के पत्रकारों को आलोचना के लिए आकर्षित किया जिनका दावा था कि कार पुराने जमाने की लगती है और आधुनिक मॉडल इसके पूर्ववर्ती मॉडल की तुलना में अधिक आधुनिक नहीं है, वे कई बातों का हवाला देते हैं कि 'लॉयन्स लाइन' मार्क 2 से मार्क 3 XJ में परिवर्तन कहीं खो गया था, हालांकि इसके नीचे बहुत ही उन्नत किस्म का एल्युमिनियम का आवरण लगाया गया था जिसने XJ को इसके बहुत नज़दीक लाकर खड़ा कर दिया। XJ की चौथी पीढ़ी को 2009 के अंत में इसके एक्सटीरियर स्टाइल में लॉन्च किया गया जिसमें इसके पुराने डिजाइन का अनुसरण किया गया जो कंपनी के XF और XK मॉडल के साथ पहले ही प्रभाव में आयी।
XJ के स्पोर्ड मॉडल की कीमत £44,500 to £59,000 थी जिसके सुपर मॉडल पर शुरू, V8 की कीमत £50,000 प्रारंभ होती हैं। जैसा कि इसके नाम से ही पता चलता है कि सुपर V8 सुविधाओं 4.2 लीटर V8 इंजन को सुपरचार्ज किया, जिसने कार को केवल 5.0 सेकंड में0 to- गति को बढ़ाया. कई सुविधाओं से लैस एक तरह की लम्बी कार को बाजार में लाने के लिए सभी XJ मॉडलों को विकल्प के रूप में एक लम्बा व्हीलबेस दिया गया जिसने केबिन के अंदर उपलब्ध जगह को बढ़ा दिया।
XK
जैगुआर XK एक लगज़री ग्रांड टुअरर है जिसे 2006 में बाजार में आयी जहां पर इसने XK8 का स्थान लिया। XK दा-डोर वाले कैब्रियोलेट/कॉन्वर्टिबल दोनों में उपलब्ध है।
XK की कीमत £60,000 - £71,000 तक है।
ऐतिहासिक मॉडल
जैगुआर कंपनी ने युद्ध से पहले 1.5, 2.5 और ३.5 लीटर वाले मॉडल का उत्पादन आरंभ किया जिसने स्टैंडर्ड मोटर कंपनी (Standard Motor Company) द्वारा डिज़ाइन किए इंजन का उपयोग किया। 1.5 लीटर वाले चार सिलन्डर वाला इंजन की आपूर्ति अभी भी स्टैंडर्ड द्वारा की जा रही थी लेकिन दो बड़ी अधिक छ:-सिलन्डर वाले इंडन का उत्पादन इन-हाउस किया जाता रहा। ये कारें मार्क IVs के रूप में अनाधिकारिक हो गई।
युद्ध के बाद वाला पहला मॉडल 1948 मार्क वी 2.5 या 3.5 लीटर इंजन में उपलब्ध था और जिसकी बनावट पूर्व युद्ध मॉडल की तुलना में अधिक सुव्यवस्थित थी, लेकिन इसमें सबसे महत्वपूर्ण बात इसके स्वतंत्र सामने वाले निलंबन और हाइड्रोलिक ब्रेक में परिवर्तन करना था।
XK120 स्पोर्ट्स कार की सबसे बड़ी सफलता इसे 1948 में लॉन्च करना था, जिसकी नकल 1940 BMW 328 कूप से नए XK ट्विन ओवहैड कैमशॉफ्ट (DOHC) 3.5 लीटर हेमी-हैड छ:-सिलेंडर वाले इंजन को विलयम हेन्ज, वाल्टर हसन और क्लाउडे बैली द्वारा डिज़ाइन किया गया था। इस इंजन को युद्ध के दौरान देर रात के समय तैयार किया गया था जब वे फैक्ट्री में ड्यूटी के दौरान तैनात होंगे। बहुत से प्रयासों के बावजूद अंतिम डिजाइन तैयार किया गया। यही वह समय है जब विलियम लॉयन्स ने "इसे अधिक स्थिरता प्रदान करें" कहा. मूलतः कार के नए इंजन के लिए परीक्षण क्रमादेशावली के रूप में लगभग 200 वाहनों से कम उत्पादन किया गया था जब तक इसके स्वनिर्मित नए मार्क VII सैलून तैयार नहीं हो गया। XK120 का उत्पादन लगातार 1954 तक जारी रहा, जब तक XK140, XK150 और E-टाइप नहीं बन गए, जिसने जैगुआर को स्पोर्ट्स कार की दौड़ में कायम रखा।. ‎
1951 में बड़े मार्क VII सैलून को जारी करते हुए, विशेष रूप से अमेरिकी बाज़ार में उतारी गई, जिससे जैगुआर को असंख्य ऑर्डर मिलने शुरू हो गए। मार्क VII और उसके उत्तरवर्ती कारें पत्रिकाओं में विशेष चर्चाओं में रहीं जैसे रोड एंड ट्रैक और द मोटर. 1956 में, मार्क VII ने प्रतिष्ठित मोंट कार्लो रैली जीती।
1955 मार्क 1 स्माल सैलून जैगुआर का पहला मोनोकोक (यूनिबॉडी) था और जिसमें XK संस्करण के 2.4 लीटर वाले शॉर्ट स्ट्रोक वर्जन का उपयोग किया गया। 1959 में, कार का बड़े इंजन और व्यापक खिड़कियों के साथ सुधार किया गया और मार्क 2 जैगुआर का सबसे पहला पहचाना जाने वाला योग्य मॉडल बन गया। यह अपने छोटे आकार, हल्के वजन और शक्तिशाली इंजन के कारण ब्रिटिश पुलिस बल में सबसे लोकप्रिय हो गया।
1956 का मार्क VIII और 1958 को मार्क IX को विशेष रूप से मार्क VII का संशोधन किया गया रूप है लेकिन 1961 के मार्क X पूरी तरह से सभी तरह से स्वतंत्र निलंबन और यूनिबॉडी निर्माण के साथ बड़े सैलून वाला नया डिजाइन था।
मार्क X से स्वतंत्र रियर निलंबन को 1963 S-टाइप को शामिल किया गया जिसे मार्क 2 से बहुत मिलता जुलता था और 1967 में इसके नाम मार्क 2 को इससे निकाल दिया गया जब स्माल सैलून 240/340 रेंज बन गई। 1966 का 420, को डैमलर सोवर्जन के रूप में बेचा गया और उसके सामने वाले भाग को नया रूप दिया, हालांकि दोनों कारों को S-टाइप के समान बनाने तक बराबर रखा गया जब तक 1968 में S-टाइप के उत्पादन को रोक दिया गया। मार्क X 1966 में 420G बन गया।
सबसे वर्तमान सैलून में XJ (1968–प्रीजेंट) सबसे खास है जो कई वर्षों से अभी तक निर्णायक जैगुआर सैलून कार थी। 1968 से बाद से सीरीज़ I XJ में 1973 (सीरीज II), में XJ श्रृंखला I में बड़े बदलाव देखा गया है 1973 (सीरीज द्वितीय), 1979 (सीरीज III), 1986 यूरोप/1987 अमेरिका (XJ40), 1995 (X300), 1997 (V8-पॉवर्ड X308 के लिए), 2003 (वर्तमान मॉडल, X350) में मुख्य परिवर्तन किए गए। सबसे आलीशान XJ मॉडल में वैंडेन प्लास (अमरीका) या डैमलर (बाकी विश्व) नेमप्लेट होते हैं।
XJ220 (1992–1994) ने सबसे तेज गति (350 किमी प्रति घंटा, 217 मीटर प्रति किमी) वाली कार के उत्पादन में विश्व रिकार्ड कायम बनाया।
इंजन
जैगुआर चौथी पीढ़ी वाले स्वनिर्मित डिज़ाइन बनाए।
मोटरस्पोर्ट
कंपनी को मुख्य स्पोर्ट्स रेसिंग कार में विशेष सफलता, विशेष रूप से ले मैन्स 24 घंटे में सफलता हासिल की है। C-टाइप को और  में जीत हासिल की, तब  और  D-टाइप में विशेष जीत हासिल की।  इस अवधि के दौरान रेसिंग टीम के प्रबंधक लॉफ्टी इंग्लैंड 1970 के दशक के प्रारंभ में जैगुआर के सीईओ बनाए गए। हालांकि प्रोटोटाइप XJ13 1960 के दशक में बनायी गई। लेकिन इसे कभी भी दौड़ के लिए प्रयोग नहीं किया गया और कई वर्षों तक दौड़ में 1980 दशक के मध्य तक कोई भाग नहीं लिया जब टॉम वाकिनशॉ की TWR टीम ने यूरोपियन स्पोर्ट्स कार रेस के लिए जैगुआर V12-प्रोटोटाइप इंजन वाली स्पोर्ट्स कार डिज़ाइन और उन्हें बनाना प्रारंभ कर दिया।  टीम नें 1987 से नियमित रूप से जीतना शुरू कर दिया और 1988 और 1990 में ले मैन्स टीम का उत्पादन बढ़ाया गया।
बिजली के वाहन
लोटस कार्स लगजरी हाइब्रिड कार्यकारी सीडान प्रोजेक्ट पर जैगुआर और कपारो से जुड़े जिसे "लिमो-ग्रीन" कहा जाता है - जिसकी स्थापना यूके गवर्नमेंट टेक्नोलॉजी स्ट्रेटजी बोर्ड द्वारा की गई। वाहन सीरीज़ प्लग-इन हाइब्रिड होंगे।
तिरुमलाम्बा
तिरुमलाम्बा  (२५ मार्च,  १८८७ - ३१ अगस्त १९८२)  नया कन्नडा के प्रथम लेखकी, पत्रिका संपादकी, प्रकाशकी, मुद्रकी नाम से जाने माने जाते है.
जीवन
नया कन्नडा के प्रथम लेखकी, पत्रिका संपादकी, प्रकाशकी, मुद्रकी नाम से जाने माने गए तिरुमलाम्बा महिलायें का उद्दार के लिए रात दिन प्रयास किया. वे २५ मार्च १८८७ वर्ष के नंजनगुड में पैदा हुआ  थे ।उनके पिता वेंकट कृष्ण अय्यंगार वकील थे. उनका माँ का नाम अलामेलम्मा था. श्रीवैष्णव रीती रिवाज़ों के अनुसार उनके घर में तमिल भाषा बोलते थे. उनके गांव का भाषा कन्नडा के बारे में उनको विशेष प्रेम था. उनको कन्नडा, तमिल के आलावा तेलुगु भाषा भी आती थी.
उनके समय में प्रचलित बाल्य विवाह के अनुसार तिरुमलाम्बा को भी दसवीं उम्र में विवाहित किया गया. लेकिन चौदहवें साल में उनको पतिवियोग मिला। उनके पीता वेंकट कृष्ण अय्यंगार साहित्य प्रिय होने के अलावा विशाल मनोभाव के थे, उन्होंने पदिवूयी श्रेस्त रचनोवो को अपने बेटी को भी बेंट में दे दिए. इस प्रकार पुस्तक हमेशा तिरुमलाम्बा का भागीदार रहे. रामायण, महाभारत, भागवत वचन के आलावा नंजनगुड श्रीकंठ शास्त्री, बेलावे सोमनाथायय, एम् वेंकटाद्रि शास्त्री के जैसे अनेक कहानियाँ एवं नाटको को उन्होंने व्यापक रूप से पढ़ लीया. इस प्रकार उनके पाठकों द्वारा उनकी मानस्तिथि को दृढ़ करते हुए आगे चलते, खुद की वैयक्तिक जीवन के बारे में बिना लक्ष्य दिए या आँसू बहाये, इस लोक की जानते के कष्ट के बारे में अपना मन को लगाकर काम करने लगे.
शिक्षकी
तिरुमलम्बा ने अपने खाली समय में बच्चों के लिए सबक सिखाना शुरू करके, अपने घर को एक पाठशाला में बदल दिया. धीरे-धीरे आस पास के बच्चों के आलावा महिलाओं ने भी अपना काम धाम जल्दी ख़तम करके, तिरुमलम्बा से सीखने लगे. इस तरह उनका घर का नाम "मातृ मंदिर" का नाम से जाना जाता था. इन्ही दिनों में तिरुमलम्बा ने अपनी पसंदीदार छात्र के लिए "सन्मार्गदार्शिनी" नाम की पत्रिका शुरू कर दिया है।
लेखकी
एक बार 'मधुरा वाणी' नाम की मैसूर पत्रिका में एक कथा स्पर्धा व्यवस्तापिथ किया गया समय में तिरुमलम्बा ने अपनी एक कहानी को बेचा. इतनी सुंदर कहानी के लेखक को खोजते हुए स्वयं "मधुरा वाणी" के संपादक श्री के. हनुमान तिरुमलम्बा के घर आ गए. वह पर उनको अनेक लेखन से भरा एक खलिहान मिला. इनमे "विद्व कर्त्तव्य" नाम का लेखन से प्रभावित होकर, उन्होंने उस लेखन को अपने "मधुरा वाणी" में प्रकाशित करदिया. उस समय का रीती रिवाजों के प्रति न होने के कारण तिरुमलम्बा को अनेक छिद्रान्वेषण मिले जिनके बारे में ना सोचते हुए आत्मविश्वास से, अपने खुद की सोच को मानते हुए काम करते गए. इसके लिए उनके माता पिता का आशीर्वाद एवं सहारा मिला. आगे चलकर तिरुमलम्बा ने "सती हितैषिणी" नाम का प्रकाशन घर प्रारंभ किया.
प्रकाशकी
"सती हितैषिणी" प्रकाशन घर से १९१३ में प्रकट हुवा तिरमलमब की प्रथम उपन्यास का नाम था, "सुशील". उस उपन्यास प्रकाशित की कम समय में अति प्रसिद्द हो कर, तेजी से चार संस्करणों देख लिया और 7000 से अधिक की प्रति की बिक्री हुवा.
"सती हितैषिणी" प्रकाशन घर से केवल तिरुमलम्बा की लेखनी के आलावा, "सन्मान ग्रंथावली", "सन्मार्ग ग्रंथ मालिक", "ननिदनी ग्रंथमाला" (पण्यं सुंदर शास्त्री, सरगुरु वेंकट वरदाचार्य के द्वारा लिखे गए), लक्ष्य एवं लक्षणों के बारे में कहते हुवा 'सजावट शास्त्र ग्रंथ' (डा. एस .एन. नृसिंहयय), "सुक्ष्म आयुर्वेद उपचार परीक्षण', 'सरल युनिपाति इलाज' नाम कहा जाने वाली चिकित्सा ग्रंथ (doc. श्रीनिवास मूर्ति) जैसे श्रेष्ट पुस्तक भी प्रकाशित किए गए थे. इतनी श्रेष्ट मनोभाव तिरुमलम्बा की थी. १९१३-१६ में तिरुमलम्बा ने "नभ", "विद्युतललत", "हरिण" जैसे कुल मिलके ग्यारह पुस्तकें प्रकाशित किया. कथा, उपन्या, छोटे उपन्यास, जासूसी उपन्यास, निबंध, कविता, नाटक जैसे अनेक लेखन मिलाके उन्होंने अट्ठाइस लेखन उन्होंने लिखा. १९३९ में लिखा गया "मणिमाला" उनका अंतिम उपन्यास है.
अखबार के संपादकी
आगे, तिरुमलम्बा ने "कर्नाटक नंदिनी" नाम का मास पत्रिका शुरू किया. तिरुमलम्बा हमेशा कहते थे की "मैं विद्या की गंद को न जाननेवाली, अल्पमति एवं सामान्य स्त्री हूँ. नव नागरिकता के बारे में या बुध्दि मुझे में नहीं है. फिर भी हमारे बेहनो को अपने हाथ से होनेवाली मदद करना मैं कभी भी नहीं छोडूंगी". उनका यह मॉस पत्रिका स्त्री समुदाय के लिए एक विशिष्ट योगदान हैं. "नंदिनी" मॉस पत्रिका को अपना कविता भेजनेवालों में थी उडुपी थुलासिबाई जो पानी के प्रभाव में मर गए. कड़ेगोंड्लु शंकराभट्टार ने अपने कुछ लेखनों को "नंदिनी" को भेजथे थे. उस पत्रिका मैं "कन्नड़ रन्नगन्नडी" नाम का एक पृष्ठ को कन्नड़ के बारे में लड़ानेवालों के लिये बचा रखा था. शिक्षित महिलयों को "नंदिनी" में लिखने के लिए पुकारा करते थे. लिखनेवालों की संख्या अपने अंगूठो से भी कम होने के कारण, स्वयं तिरुमलमम्ब अलग नामधारण करके लिखते थे. इस पत्रिका को एक लंबे समय तक चलने में सक्षम न होने के कारण बंद करना पड़.
अंतिम दिन
इस बीच उनके पिता की मृत्यु से तिरुमलम्बा को सदम लागा। इसलिए उन्होंने लिखना छोड़कर अधिक और अधिक अंतर्मुखी हो गए और आद्यात्मा की तरफ ध्यान दिया। आगे चलकर, उनका मन लिखने के बजाय सन्नाटा में च गया.
पंचानवे उम्र में अपने लंबे जीवन की मुसीबते, लाभ और नुकसान से आगे निकालकर अपने ढंग से जीनेवाली तिरुमलम्बा इस दुनिया के लोगों के लिए एक आदर्श है. नया कन्नड़ की प्रप्रथम लेखकि, पत्रिका के संपादकी, प्रकाशकी , श्रीमती नंजनगुड तिरुमलम्बा १९८२ के अगस्त ३१ को इस जगत से परायण कर लिया. उनका जीवन, उनका जीवन में दिखाए गया प्रकाश कभी भी ना भूल सकते हैं
इनाम, पुरस्कार, सम्मान
"सती हितैषिणी" प्रकाशन घर से आनेवाली "मातृ नंदिनी", "चंद्र वादन ", "रामानंद ", जैसे कृतियों को मद्रास स्कूल एवं साहित्य संस्थान से पुरस्कार मिला. कर्नाटक विद्यावरदक संघ ने "रामानंद" एवं "पूर्णकला"" कृति के लिए पुरस्कार दिया. मैसूर, मद्रास, बॉम्बे सरकार तिरुमलम्बा की अनेक कृतियों को इनाम दिया. १९८० वर्ष में राज्य साहित्य अकादमी ने तिरुमालम्बाको सम्मानित किया.
तिरुमाला पुरस्कार
तिरुमलम्बा की नाम को चिरायु बनाने के लिए सी. एन. मंगला ने "शाश्वती" नाम का एक संगठन स्तापित किया जो अच्छे महिला लेखकीयो को हर साल पुरस्कार देता हैं
जानकारी के सौजन्य से
वैदेही द्वारा तिरुमलम्बा के बारे में लिखा गया लेखन
2014 शीतकालीन ओलम्पिक
{{Location map+|Russia|width=250|float=none}
}}
खेल का प्राथमिक बजट 12 अरब अमेरिकी डॉलर का था, पर विभिन्न कारणों से यह बढ़कर 51 अरब अमेरिकी डॉलर हो गया। 44 अरब अमेरिकी डॉलर की लागत पर बीजिंग में आयोजित हुए 2008 ग्रीष्मकालीन ओलम्पिक से इसका बजट अधिक होने के कारण इसे यह इतिहास के सबसे महंगे ओलंपिक के रूप में देखा जाता है।
बोली
सोची को 4 जुलाई 2007 को ग्वाटेमाला सिटी, ग्वाटेमाला में आयोजित 119वीं अंतरराष्ट्रीय ओलंपिक समिति (आईओसी) के सत्र के दौरान मेज़बान शहर चुना गया। सोची ने यह बोली साल्ज़बर्ग, ऑस्ट्रिया और पियोंगचांग, दक्षिण कोरिया को हराकर जीती। रूसी संघ पहली बार शीतकालीन ओलम्पिक खेलों की मेज़बानी करेगा। इससे पहले सोवियत संघ ने मास्को में 1980 ग्रीष्मकालीन ओलम्पिक की मेज़बानी की थी।
प्रतीक
2014 के शीतकालीन ओलम्पिक के प्रतीक का अनावरण दिसंबर 2009 में किया गया था। न्यूनतर शैली वाला यह प्रतीक पिछले ओलम्पिक प्रतीकों की तुलना में सरल है और केवल अक्षराकृतियों से बना है। "Sochi" और "2014" अभिलेख एक दूसरे को प्रतिबिंबित करते हुए प्रतीत होते हैं (विशेष रूप से "hi" और "14") और यह रूस के भूदृश्य के अनेक व्यतिरेकों को "प्रतिबिंबित" करते हैं।
शुभंकर
ओलम्पिक इतिहास में पहली बार, एक सार्वजनिक वोट 2014 के ज़रिये शीतकालीन ओलंपिक के लिए शुभंकर चुना गया। 26 फ़रवरी 2011 को आधिकारिक शुभंकर एक ध्रुवीय भालू, यूरोपीय खरगोश और अमूर तेंदुए का अनावरण किया गया।
मशाल दौड़
मशाल दौड़ 123 दिनों तक चली और कुल 40,000 किलोमीटर की दूरी मापी गयी। दौड़ में 14,000 मशाल वाहकों ने भाग लिया। ओलम्पिक लौ को कौकस्स पर्वत शृंखला सबसे ऊंची चोटी — माउंट एल्ब्रस पर ले जाया गया, बयकाल झील की तह तक उतारा गया और उत्तरी ध्रुव एवं अंतरराष्ट्रीय अंतरिक्ष स्टेशन की सैर कराइ गई।
उद्घाटन समारोह
उद्घाटन समारोह 7 फ़रवरी 2014 को हुआ। फिगर स्केटिंग खिलाड़ी इरीना रॉडनीना और बर्फ़-हॉकी खिलाड़ी व्लादिस्लाव त्रेच्याक ने मशाल की ज्योति को प्रज्वलित किया।
प्रतिभागी राष्ट्रीय ओलंपिक समितियां
कुल 88 राष्ट्रों ने प्रतिस्पर्धा करने के लिए योग्यता प्राप्त की जो कि वैंकूवर में आयोजित हुए पिछले शीतकालीन ओलंपिक के रिकॉर्ड — 82 से अधिक है।
खेलों के लिए अर्हता प्राप्त करने वाले खिलाड़ियों की राष्ट्रवार संख्या नीचे सूचीबद्ध है। सात देश — डोमिनिका, माल्टा, पराग्वे, तिमोर-लेस्ते, टोगो, टोंगा और जिम्बाब्वे शीतकालीन ओलंपिक में अपना पहला प्रदर्शन दे रहे हैं।
भारत के एथलीटों ने मूल रूप से स्वतंत्र ओलंपिक प्रतिभागियों के रूप में हिस्सा लिया और उद्घाटन समारोह के दौरान ओलंपिक ध्वज के तहत मार्च किया, क्योंकि भारत को मूल रूप से दिसंबर 2012 में भारतीय ओलंपिक एसोसिएशन की चुनाव प्रक्रिया पर निलंबित कर दिया गया था। 11 फरवरी को, भारतीय ओलंपिक एसोसिएशन को दोबारा बहाल कर दिया गया था और भारत के एथलीटों को उस समय से अपने स्वयं के ध्वज के तहत प्रतिस्पर्धा करने का विकल्प दिया गया था।
खेल सूची
2014 के शीतकालीन ओलंपिक में 7 खेलों की 15 विधाओं में 98 प्रतिस्पर्धाएं शामिल की गई हैं। स्केटिंग में तीन स्पर्धाएं — फिगर स्केटिंग, स्पीड स्केटिंग और शॉर्ट ट्रैक स्पीड स्केटिंग शामिल हैं। स्कीइंग में छह स्पर्धाएं —अल्पाइन, क्रॉस कंट्री स्कीइंग, फ्री स्टाइल, नॉर्डिक संयुक्त, स्की जंपिंग और स्नोबोर्डिंग शामिल हैं। बोबस्लेह में बोबस्लेह और स्केलेटन शामिल है। अन्य चार खेल बायएथालॉन, कर्लिंग, आइस हॉकी और लुज़ हैं। कुल बारह नई स्पर्धाएं जोड़ी गयी हैं। कोष्ठक में संख्या खेल में कुल पदक स्पर्धाओं की संख्या को दर्शाती हैं। •
•
पदक
मई 2013 में सोची का पदक डिजाइन का अनावरण किया गया था। डिजाइन का निर्माण सोची के परिदृश्य के समान होता है, जिसमें एक अर्ध-पारभासी भाग होता है जिसमें पहाड़ों का प्रतिनिधित्व करने वाले हीरे की "पैचक्रक रजाई" होती है; हीरे में खुद ही ऐसे डिजाइन होते हैं जो रूस के क्षेत्रों को दर्शाते हैं। जो लोग 15 फरवरी को स्वर्ण पदक जीते थे, वे चेल्याबिंस्क उल्का के टुकड़ों के साथ विशेष पदक प्राप्त करते थे, इस घटना की एक वर्ष की वर्षगांठ पर अंकुश लगाया जाता था, जहां सेंट्रल रूस के उरल पर्वत में ब्रह्मांडीय शरीर के टुकड़े चेबरकुल झील में गिर गए थे।
पदक तालिका
शीर्ष दस सूचीबद्ध एनओसी गोल्ड मेडल की संख्या के अनुसार नीचे सूचीबद्ध हैं मेज़बान राष्ट्र, रूस, हाइलाइट किया गया है।
राष्ट्र द्वारा इस तालिका को क्रमबद्ध करने के लिए, कुल पदक गिनती, या कोई अन्य स्तंभ, कॉलम शीर्षक के बगल में सॉर्ट के लिए आइकन पर क्लिक करें।
सियरा मास्रे डेल सुर
यह एक प्रमुख पर्वत श्रेणी हैं।
राजाडुमरी २ गाँव, बेगूसराय (बेगूसराय)
राजाडुमरी २ बेगूसराय, बेगूसराय, बिहार स्थित एक गाँव है।
खेबेट कोलिम्स्की
यह एक प्रमुख पर्वत श्रेणी हैं।
सूर्यबाला
सूर्यबाला (जन्म- 1943, वाराणसी) हिन्दी की उपन्यासकार और कहानीकार हैं।
प्रमुख रचनायें
इनकी प्रमुख रचनाएँ निम्नवत् हैं:
नवाड सैलानी, हल्द्वानी तहसील
नवाड सैलानी, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
वन लाइफ़ इज़ नॉट एनफ
'वन लाइफ़ इज़ नॉट एनफ ' भारत के पूर्व विदेश मंत्री और कांग्रेस के वरिष्ठ राजनेता नटवर सिंह की आत्मकथा हैं। इस पुस्तक में दिल्ली के केन्द्रीय राजनीति के विषय में उल्लेख किया गया है।
अभिजीत बनर्जी
प्रारंभिक जीवन
बनर्जी का जन्म कलकत्ता, भारत में हुआ था। उनकी माता निर्मला बनर्जी, सेंटर फॉर स्टडीज़ इन सोशल साइंसेज, कलकत्ता में अर्थशास्त्र की प्रोफेसर थीं, और पिता दीपक बनर्जी, एक प्रोफेसर और कलकत्ता के प्रेसीडेंसी कॉलेज में अर्थशास्त्र विभाग के प्रमुख थे।
उन्होंने साउथ प्वाइंट हाई स्कूल में पढ़ाई की। स्कूली शिक्षा के बाद, उन्होंने साल 1981 में कलकत्ता विश्वविद्यालय के प्रेसिडेंसी कॉलेज से अर्थशास्त्र में स्नातक किया। बाद में, उन्होंने 1983 में दिल्ली के जवाहरलाल नेहरू विश्वविद्यालय (JNU) में अर्थशास्त्र में एमए किया। जेएनयू के तत्कालीन वाइस चांसलर पीएन श्रीवास्तव का विरोध करने के बाद छात्रों के घेराव करने पर उन्हें गिरफ्तार किया गया और तिहाड़ जेल में डाल दिया गया। बाद में उन्हें जमानत पर रिहा कर दिया गया और छात्रों के खिलाफ आरोप हटा दिए गए।
2016 में एक लेख में उन्होंने ये भी बताया था कि उन्हें किस तरह से 1983 में अपने दोस्तों के साथ तिहाड़ जेल में रहना पड़ा था, तब जेएनयू के वाइस चांसलर को इन छात्रों से अपनी जान को ख़तरा हुआ था. अपने आलेख में उन्होंने लिखा था,
बाद में, उन्होंने 1988 में हार्वर्ड विश्वविद्यालय में अर्थशास्त्र में पीएचडी की उपाधि प्राप्त की। उनके डॉक्टरेट की थीसिस का विषय Essays in Information Economics ("सूचना अर्थशास्त्र में निबंध") था।
व्यवसाय
हार्वर्ड और प्रिंसटन विश्वविद्यालय में पढ़ाने के बाद बनर्जी वर्तमान में मैसाचुसेट्स इंस्टीट्यूट ऑफ टेक्नोलॉजी में फोर्ड फाउंडेशन इंटरनेशनल के अर्थशास्त्र के प्रोफेसर हैं।
उन्होंने 1988 में प्रिंस्टन विश्वविद्यालय में पढ़ाना शुरू किया। 1992 में उन्होंने हार्वर्ड विश्वविद्यालय में भी पढ़ाया. इसके बाद 1993 में उन्होंने एमआईटी में पढ़ाना और शोध कार्य शुरू किया जहां पर वह अभी तक अध्यापन और रिसर्च का काम कर रहे हैं। इसी दौरान 2003 में उन्होंने एमआईटी में अब्दुल लतीफ़ जमील पोवर्टी एक्शन लैब की शुरुआत की और वह इसके डायरेक्टर बने. यह लैब उन्होंने इश्तर डूफ़लो और सेंथिल मुल्लईनाथन के साथ शुरू की। यह लैब एक वैश्विक शोध केंद्र है जो ग़रीबी कम करने की नीतियों पर काम करती है। यह लैब एक नेटवर्क का काम भी करती है जिससे दुनिया के विश्वविद्यालयों के 181 प्रोफ़ेसर जुड़े हुए हैं।
2003 में ही बनर्जी को अर्थशास्त्र का फ़ोर्ड फ़ाउंडेशन इंटरनेशनल प्रोफ़ेसर बनाया गया।
उन्हें 2004 में अमेरिकन एकेडमी ऑफ आर्ट्स एंड साइंसेज का पार्ट्नर चुना गया। उन्हें अर्थशास्त्र के सामाजिक विज्ञान श्रेणी में इन्फोसिस पुरस्कार 2009 से भी सम्मानित किया गया था। वह सामाजिक विज्ञान (अर्थशास्त्र) की श्रेणी में इन्फोसिस पुरस्कार के पहले प्राप्तकर्ता भी हैं।
2012 में, उन्होंने अपनी पुस्तक पुअर इकोनॉमिक्स के लिए सह-लेखक एस्थर डफ्लो के साथ जेराल्ड लोब अवार्ड (ऑनरबल मेंशन फॉर बिजनेस बुक) साझा किया।
अनुसंधान
बनर्जी और उनके सहकर्मी लोगों के जीवन को बेहतर बनाने के लिए कार्यों की प्रभावशीलता (जैसे सरकारी कार्यक्रम) को मापने की कोशिश करते हैं। इसके लिए, वे चिकित्सा अनुसंधान में नैदानिक परीक्षणों के समान यादृच्छिक नियंत्रण परीक्षण का उपयोग करते हैं। उदाहरण के लिए, हालांकि भारत में पोलियो टीकाकरण स्वतंत्र रूप से उपलब्ध है, कई माताएं अपने बच्चों को टीकाकरण अभियान के लिए नहीं ला रही थीं। बनर्जी और प्रोफ़ेसर एस्थर डुफ्लो (मैसाचुसेट्स प्रौद्योगिकी संस्थान) ने राजस्थान में एक प्रयोग करने की कोशिश की, जहां उन्होंने माताओं को अपने बच्चों को टीका लगाने वाले बच्चों को दाल का एक बैग भेंट किया। जल्द ही, इस क्षेत्र में प्रतिरक्षण दर बढ़ गई। एक अन्य प्रयोग में, उन्होंने पाया कि स्कूलों में सीखने के परिणामों में सुधार हुआ है जो दिव्यांग छात्रों मदद करने के लिए शिक्षण सहायता प्रदान की गई थी।
नोबेल पुरस्कार
अभिजीत विनायक बनर्जी को 2019 का अर्थशास्त्र का नोबेल पुरस्कार दिया गया। यह पुरस्कार उन्हें उनकी पत्नी इश्तर डूफलो और माइकल क्रेमर के साथ संयुक्त रूप से दिया गया।
अभिजीत और 46 वर्षीय डूफ़लो एकसाथ ही एमआईटी में अर्थशास्त्र पढ़ाते हैं जबकि क्रेमर हार्वर्ड विश्वविद्यालय में प्रोफ़ेसर हैं. डूफ़लो फ़्रांस की रहने वाली हैं और उनकी शुरुआती पढ़ाई पेरिस में हुई है।
नोबेल पुरस्कार देने वाली रॉयल स्वीडिश एकेडमी ऑफ़ साइंसेज़ ने अपने बयान में कहा है, "2019 के अर्थशास्त्र पुरस्कार के इन विजेताओं ने ऐसे शोध किए जो वैश्विक ग़रीबी से लड़ने की हमारी क्षमता में काफ़ी सुधार करता है।"
इस बयान में आगे कहा गया है कि सिर्फ़ दो दशकों में इनके नए शोध ने अर्थशास्त्र के विकास को बदल दिया है जो अब रिसर्च का एक उत्कृष्ट क्षेत्र है।
उनका नाम यादृच्छिक नियंत्रण परीक्षण का प्रयोग करने वाले अग्रणी अर्थशास्त्रियों में शुमार है।
अभिरुचि
अभिजीत बनर्जी की अर्थशास्त्र के कई क्षेत्रों में रुचि है जिसमें से चार अहम हैं. पहला आर्थिक विकास, दूसरा सूचना सिद्धांत, तीसरा आय वितरण का सिद्धांत और चौथा मैक्रो इकोनॉमिक्स है.
व्यक्तिगत जीवन
अभिजीत बनर्जी ने एमआईटी में साहित्य की व्याख्याता डॉ॰ अरुंधति तुली बनर्जी से शादी की थी। तलाक से पहले अभिजीत और अरुंधति का एक बेटा था। इस इकलौती संतान का भी असामयिक निधन हो गया।
अभिजीत का एस्तेर डफ़्लो के साथ एक बच्चा (जन्म 2012) है। बैनर्जी 1999 में एमआईटी में अर्थशास्त्र में डूफ़लो के पीएचडी के संयुक्त पर्यवेक्षक थे। डफ़्लो MIT में गरीबी उन्मूलन और विकास अर्थशास्त्र के प्रोफेसर भी हैं। बनर्जी और डफ्लो ने 2015 में औपचारिक रूप से एक-दूसरे से शादी की।
मोदी सरकार की आलोचना
मोदी सरकार के सबसे बड़े आर्थिक फैसले नोटबंदी के ठीक पचास दिन बाद फोर्ड फाउंडेशन-एमआईटी में इंटरनेशनल प्रोफेसर ऑफ़ इकॉनामिक्स बनर्जी ने न्यूज़ 18 को दिए एक इंटरव्यू में कहा था, "मैं इस फ़ैसले के पीछे के लॉजिक को नहीं समझ पाया हूं। जैसे कि 2000 रुपये के नोट क्यों जारी किए गए हैं। मेरे ख्याल से इस फ़ैसले के चलते जितना संकट बताया जा रहा है उससे यह संकट कहीं ज्यादा बड़ा है।"
इतना ही नहीं वे उन 108 अर्थशास्त्रियों के पैनल में शामिल रहे जिन्होंने मोदी सरकार पर देश के जीडीपी के वास्तविक आंकड़ों में हेरफेर करने का आरोप लगाया था। इसमें ज्यां द्रेज, जयति घोष, ऋतिका खेड़ा जैसे अर्थशास्त्री शामिल थे।
जब अभिजीत बनर्जी को नोबेल पुरस्कार दिए जाने की घोषणा हुई तो कई अर्थशास्त्रियों ने उनके योगदान को हार्वर्ड यूनिवर्सिटी के हार्ड वर्क से जोड़कर बताना शुरू किया है। यह एक तरह के प्रधानमंत्री मोदी के उस बयान के चलते ही किया गया जिसमें उन्होंने कहा था- "हार्ड वर्क हार्वर्ड से कहीं ज़्यादा ताक़तवर होता है।"